ddrg/super_eurlex huggingface dataset:
(6)

Biomeetriliste tunnuste kvaliteet ja usaldusväärsus on äärmiselt tähtis. Seetõttu on vajalik kindlaks määrata tehnilised kirjeldused, mille abil on võimalik kõnealused kvaliteedi- ja usaldusväärsusnõuded täita. Sellel on liikmesriikidele märkimisväärne rahaline ja tehniline mõju.
(62)

Toetuskava “ühekordse väljamakse” kohta selgitasid pädevad ametiasutused, et seda väljendit kasutati tähenduses, et toetuskava ei ole kumuleeritav teiste toetuskavadega, see suunatakse eranditult nimekirja jäänud ettevõtetele ning seda ei või kasutada muudeks toetusteks: kui nimekiri on ammendatud, on ammendatud ka toetuskava õiguslikud ja rahalised vahendid. Pädevad ametiasutused märkisid, et esialgne kogueelarve oli ligikaudu 2,5 miljonit eurot, jättes endale võimaluse ühendada see summa teiste vahenditega, kui eespool nimetatud summast ei piisa märkimisväärse riigiabi taseme säilitamiseks toetuse saamiseks vastuvõetud projektides. Pädevad ametiasutused teatasid komisjonile esialgse toetuse kõikidest suurendamistest, mis ületasid 20 %.
(33)

Neli tingimust on järgmised: a) abi peab hõlmama asjaomase sektori (või allsektori) üldist huvi ning ei tohi tekitada konkurentsimoonutusi teistes sektorites (või allsektorites); b) teavet tuleb anda vähemalt üleriigilise levikuga asjakohastes väljaannetes ja mitte piirduda üksnes erialaorganisatsioonide liikmetega; eesmärk on tagada, et kõik asjast tõenäoliselt huvitatud ettevõtjad saaksid kiiresti teada, et uurimistegevust on alustatud või see on läbi viidud, ja et tulemused oleksid nõudmisel kõikidele huvitatud isikutele kättesaadavad. Selline teave tuleb avaldada üheaegselt koos muu erialaorganisatsioonide liikmetele antava teabega; c) töö tulemused tuleb teha kasutamiseks kättesaadavaks kõikidele asjaomastele pooltele, sealhulgas abisaajatele, maksumuse ja aja poolest võrdsetel tingimustel; d) abi peab vastama Uruguay vooru (7) mitmepoolsete kaubandusläbirääkimiste käigus sõlmitud põllumajanduskokkuleppe II lisas sätestatud tingimustele – “Sisetoetused: vähendamiskohustusest vabastamise alus” – (nende viimaste tingimuste puhul on oluline, et uurimistegevuse rahastamise tagajärjel ei toetataks tootjate hindu ning et see ei sisaldaks otseseid väljamakseid tootjatele või töötlejatele).
(39)

EÜ asutamislepingu artikli 87 lõike 3 punktides a ja c on sätestatud veel erandeid. Kuna abi peamine eesmärk ei ole regionaalset laadi, vaid puudutab raskustes oleva äriühingu ümberkorraldamist, on kohaldatavad ainult punktis c sätestatud erandid. Selles punktis on sätestatud riigiabi lubamine teatud majandustegevuste arendamise soodustamiseks, kui niisugune abi ei mõjuta ebasoovitavalt kaubandustingimusi määral, mis oleks vastuolus ühiste huvidega. Komisjon on avaldanud suunised raskustes olevate äriühingute päästmiseks ja ümberkorraldamiseks antud abimeetmete hindamiseks. Vastupidiselt Prantsuse ametiasutuste ettepanekule tuleb kõnealust abimeedet, kuivõrd sellest teatati enne 10. oktoobrit 2004, hinnata 1999. aasta suunistes esitatud kriteeriumide kohaselt (11). On selge, et meede ei ole suunatud ühelegi horisontaalsele eesmärgile. Lisaks ei too Prantsusmaa esile ühtegi teist eesmärki ning tugineb eespool nimetatud suunistele selleks, et põhjendada teatatud meetme kokkusobivust.
(148)

Samas ei usu komisjon, et arvesse tuleb võtta täiendava refinantseerimise kogu intressimäära. Refinantseerimiskulud on tegevuskulud ja seega vähendavad need maksustatavat tulu. See tähendab, et panga netotulemit ei vähendata kantud täiendavate intressikulude võrra. Need kulud hüvitatakse osaliselt vähendatud ettevõttemaksu abil. Ülekantud kapitali iseärasuste tõttu tuleb NordLB täiendava kohustusena võtta arvesse ainult netokulud. Seetõttu on komisjon nõus, et NordLB hüvitab täiendavad “likviidsusega seotud kulud” järgmises ulatuses: refinantseerimiskulud miinus ettevõttemaks.
(11)

12. veebruari 2003. aasta otsusega ning pidades muu hulgas silmas menetluse algatamist komisjoni poolt, teatas kohus, et tal puudub kõnealuses küsimuses pädevus. Corsair oleks teavet esitades soovinud, et komisjon oleks sõnastanud arvamuse, et kohtuotsus on vastuolus komisjoni otsuste tegemise tava ja ühenduse kohtupraktikaga.
(62)

Komisjon leiab, et kulud, mis on seotud uueks tootmisprotsessiks ettenähtud hoone projekteerimisega (tabel 2, punkt 2), uueks tootmisprotsessiks ettenähtud saagpingi konstrueerimisega (punkt 3), reoveekäitlemiseks tehtud investeeringutega (punkt 4) ja kontoriühendusega (punkt 5), kujutavad endast tõesti määruses (EÜ) nr 70/2001 määratletud investeeringut materiaalsesse ja immateriaalsesse varasse. Need investeeringud on Magogi tootmisprotsessi täiustamiseks ja ajakohastamiseks ettenähtud projekti osa ja on seega määruse (EÜ) nr 70/2001 kohaselt abikõlblikud. Komisjon leiab ka, et “hoone 2005” projekteerimisega seotud arhitekti tasu suuruses 3 600 eurot on abikõlblik, kuna see kuulub “hoone 2005” kulude alla. Nimetatud meetmete summa on kokku 522 859 eurot.
(110)

Komisjon on samuti seisukohal, et esimese taseme omavahenditena tunnustatud sihtotstarbelise reservi eest mõistliku hüvitise määramiseks ei ole võrdlus hääleõiguseta osalusega (sks k stille Einlage) sobiv. Komisjonile on sealjuures oluline lähtuda sellest, et üle anti sihtotstarbeline reserv, mitte aga hääleõiguseta osalus. BAKred tunnustas üle antud vara samuti reservina ja mitte hääleõiguseta osalusena KWG § 10 kohaselt. See, et Saksa järelevalveasutus käsitles vara reservina, kõneleb selle poolt, et eraldatud kapital on pigem võrreldav põhikapitali kui hääleõiguseta osalusega.
(66)

Müügi lõpuleviimine hõlmas mitmeid tehinguid ajavahemikus 2000–2003. Kuigi Portugali ametiasutused väidavad, et kõnealune tehing oleks võinud toimuda ka valdusühingu kaudu, on kindel, et tehingu toimumine kõnealusel moel tavapärasest soodsama maksustamise eesmärgil ei olnud ette kavandatud. Seepärast usub komisjon, võttes arvesse Unicredito juhtumit, et maksusoodustuse kohaldamine valdusühingute suhtes tähendaks antud juhul algsündmuste taastamist oletuste alusel. Portugali ametiasutused ei ole esitanud piisavalt üksikasjalikku teavet kõnealuse tehingu erinevate etappide kohta, mis viinuks maksustamise erapooletusele, isegi kui oleks kohaldatud EBFi artiklit 25.
(105)

Võrreldes 2000. aasta olukorraga (mis oli dumpinguvastase uurimise perioodiks enne nõukogu määruse (EÜ) nr 1050/2002 vastuvõtmist), on esile tõusnud kaks olulist erinevust: — kuigi eelmise uurimise ajal oli ühenduse tootmisharu turuosa 12,6 % (hõlmates 9 ettevõtet), on ühenduse turuosa käesoleva uurimise ajal 2 % (hõlmates ainult ühte ettevõtet). Arvestades asjaolu, et ühenduse turuosa on ainult üks kuuendik 2000. aasta turuosast ning see hõlmab vaid ühte ettevõtet (pärast terve rea ühenduse tootjate väljaarvamist, kuna selgus, et nad on ise importijad), on käesoleva uurimise tulemusel esitatud märksa negatiivsem hinnang ühenduse tootmisharu väljavaadetele täiesti põhjendatud; — uurimisperioodiks on vaatlusalune toode jõudnud küpsesse etappi ja seda käsitletakse jaemüügi tasandil tarbekaubana. Seda on kinnitanud uurimisega koostööd tegevad levitajad ja jaemüüjad. Nagu näha eespool esitatud põhjendusest 65, on CD-R-de tarbimine alates 2003. aastast 7 protsendipunkti võrra vähenenud, kuna lõpptarbijatele on palju kättesaadavamaks ja atraktiivsemaks muutunud muud salvestatavad andmekandjad (kõvakettad, USB-mälupulgad, mp3-mängijad jne). Salvestatavate andmekandjate turul toimunud tehnoloogiline areng on olnud kiire ja uutel salvestatavatel andmekandjatel on (võrreldes CD-R-dega) suurem salvestusruum, mälupulgad on lisaks mõõtmetelt väikesed.
(1)

Kui siseriiklik standard, millega on võetud üle ühtlustatud standard ja mille viide on avaldatud Euroopa Liidu Teatajas, hõlmab üht või mitut direktiivi 98/37/EÜ I lisas sätestatud olulist tervisekaitse- või ohutusnõuet, eeldatakse, et vastavalt sellele standardile ehitatud masin vastab asjaomastele olulistele nõuetele.
(6)

Kukkumise peatajatel on mitmeid puudusi. Esiteks piiravad nad kasutaja liikumist. Seetõttu võivad kasutajad, eelkõige need, kes teostavad regulaarset hooldust, loobuda isikukaitsevahendite kasutamisest kinnitatud redelil. Teiseks võivad nad põhjustada teisest ohtu, kui kasutaja kukub ja tabab masina või seadme kinnitatud osa, juhul kui kasutaja all ei ole piisavalt tühja ruumi. Lisaks peab tõkestamata ala olema kindlasti suurem, kui seljakaitse jaoks vajalik piiratud ala. Kolmandaks on nad firmadele organisatsiooniliseks probleemiks (isikukaitseseadmete haldamine ning vajadus tagada isikukaitseseadmete ja kinnitussüsteemide omavaheline sobivus). Need probleemid võivad põhjustada vigu süsteemis, mille tagajärjeks võivad olla õnnetused.
(3)

Pärast standardi EN 13683:2003 uurimist on komisjon jõudnud järeldusele, et see ei vasta direktiivi 98/37/EÜ I lisas sätestatud olulistele tervisekaitse- ja ohutusnõuetele 1.1.2 c (ohutuse tagamise põhimõtted), 1.3.8 (liikuvate osadega seotud ohtude eest kaitsvate seadiste valik) ja 1.4.1 (piiretele ja kaitseseadistele esitatavad üldnõuded). Standardi punktides 5.2.1.1 ja 5.2.1.2 sätestatud tingimused, mis peavad takistama juurdepääsu lõiketerale ülalt ja täitepoolelt, ei ole piisavad, et hoida ära kokkupuude teraga. Kinnijäänud peenestatavat materjali on võimalik masinast eemaldada selle töötamise ajal ning seda tehes võib käsi puutuda lõiketera. Lisaks ei ole piisavad standardi punktis 5.2.2 sätestatud tingimused, mis peavad takistama juurdepääsu lõiketerale alt tühjendusrenni kaudu. Tühjendusrenni mõõtmed on sellised, et täiskasvanu käsi võib lõiketeraga kokku puutuda.
(6)

EFSA soovitas vähendada transrasvhapete sisaldust selles tasemeni, nagu see on neis tavapärastes taimeõlides, mis kavatsetakse uuendõliga asendada, et kõnealune õli ei põhjustaks tarbijale toitainevaegust.
(8)

On kindlaks tehtud, et kõrge seebistumata aine sisaldusega maisiiduõli soovituslik kasutamine koguses 2 grammi päevas on ohutu vitamiini, E allikas. Selle märgistusel ja reklaamimisel kohaldatakse Euroopa Parlamendi ja nõukogu 10. juuni 2002. aasta direktiivi 2002/46/EÜ toidulisandeid käsitlevate liikmesriikide õigusaktide ühtlustamise kohta. (2)
(14)

Degussa (216 miljonit eurot) ja Atofina (188 miljonit eurot) on liigitatud esimesse rühma. Lucite (105,98 miljonit eurot) on suuruselt kolmas tootja ja ta liigitati teise rühma. ICI, kes ei ole esitanud käivet käsitlevaid andmeid äriühingu osa ICI Acrylics kohta, on liigitatud teise rühma koos ettevõtjaga Lucite, arvestades et esimese müük viimasele võimaldab võrrelda ettevõtja Lucite andmeid ICI Acrylicsi käibega õiglaselt. Ettevõtja Quinn Barlo käibega 66,37 miljonit eurot vaid tahke PMMA plaatide sektoris on liigitatud kolmandasse rühma. Ei ole tõestatud, et ettevõtja Barlo osales sobingulises tegevuses PMMA vormisegude või santiaartoodete valdkonnas, sest ettevõtja ei olnud teadlik või tal puudus teave üldise konkurentsivastaste kokkulepete kava kohta. Selle tulemusel ning arvestades juhtumi asjaolusid vähendati Barlole määratud põhisummat 25 % võrra.
(7)

Uurimise tulemusena jõuti järeldusele, et täiendav tollimaks on vastuolus GATT 1994 II artikli lõikega 1 ning see ei ole õigustatud GATT 1994 II artikli lõike 2 punkti a alusel niivõrd, kuivõrd nimetatud maksu kohaldatakse veinide ja kangete alkohoolsete jookide suhtes; samuti leiti, et täiendav eritollimaks on vastuolus GATT 1994 II artikli lõikega 1 ja see ei ole õigustatud GATT 1994 II artikli lõike 2 punkti a alusel niivõrd, kuivõrd seda kohaldatakse kangete alkohoolsete jookide suhtes. Kuna WTO leping keelab kirjeldatud tegevused, on olemas tõendid kaubandustakistuste kohta kaubandustakistusi käsitleva määruse artikli 2 lõike 1 tähenduses.
(1)

Määruse (EMÜ) nr 3220/84 artikli 2 lõikes 3 on sätestatud, et searümpade liigitusskaala kindlaksmääramisel tuleb hinnata tailiha sisaldust kooskõlas statistiliselt tõendatud hindamismeetoditega, mille aluseks on searümba ühe või enama anatoomilise osa füüsilised mõõtmised. Hindamismeetodite kinnitamisel lähtutakse hinnangu vastavusest lubatud statistilise vea piirnormile. See piirnorm on määratletud komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (2) artikli 3 lõikes 2.
(76)

Kõigepealt märgitakse, et andmed vaatlusaluste riikide kahe eksportiva tootja, Beijing Matsushita Color CRT Co., Ltd ja LG Philips Display Korea Co., Ltd kohta, kes ei müünud vaatlusalust toodet dumpinguhinnaga, on nõuetekohaselt välja jäetud järgnevast analüüsist, mis sisaldab eranditult dumpinguhinnaga importi. Kahe eelmainitud tootja impordimaht uurimisperioodi vältel oli marginaalne, moodustades oluliselt vähem kui 1 % ühenduse tarbimisest.
(2)

Määruse (EÜ) nr 60/2004 artikli 6 lõikes 2 on kehtestatud kindlaksmääratud ülemääraste koguste turult kõrvaldamise tähtajaks 30. november 2005. Kõnealuse määruse artikli 7 lõikes 1 on sätestatud, et asjaomased liikmesriigid peavad hiljemalt 31. märtsiks 2006 esitama asjakohase tõendi ülemääraste koguste kõrvaldamise kohta turult.
(1)

Otsuses 90/424/EMÜ on sätestatud kord, mis reguleerib ühenduse rahalist toetust veterinaariaalaste erimeetmete, sealhulgas erakorraliste meetmete suhtes. Et aidata kaasa sigade klassikalise katku võimalikult kiirele likvideerimisele, on ühendusel võimalik rahalise toetusega osaleda liikmesriigi tehtud abikõlblike kulutuste kandmises.
(3)

Kuna seda tüüpi seadmed kasutavad madala kiirgusvõimsusega raadiospektrit ning on väikese tegevusraadiusega, siis on nende võime teistele spektri kasutajatele häireid tekitada reeglina piiratud. Seetõttu võivad kõnealused seadmed kahjulikke häireid tekitamata jagada sagedusriba teiste teenustega, mille kasutamine kas nõuab või ei nõua vastavat luba, ning nad võivad eksisteerida koos muude lähitoimeseadmetega. Seepärast ei nõua nende kasutamine individuaalset luba vastavalt Euroopa Parlamendi ja nõukogu direktiivile 2002/20/EÜ. (2) Lisaks on Rahvusvahelise Telekommunikatsiooniliidu raadioeeskirjades määratletud raadiosideteenustel lähitoimeseadmete suhtes eelisõigus ning nendelt ei nõuta teatavat tüüpi lähitoimeseadmete kaitsmise tagamist häirete eest. Kuna lähitoimeseadmete kasutajatele ei saa tagada kaitset häirete eest, on selliste seadmete kaitsmine raadiosideteenuste ning muude vastavalt ühenduse või riiklikul tasandil kohaldatavatele määrustele töötavate lähitoimeseadmete kahjulike häirete eest lähitoimeseadmete valmistajate kohustus. Vastavalt Euroopa Parlamendi ja nõukogu 9. märtsi 1999. aasta direktiivile 1999/5/EÜ raadioseadmete ja telekommunikatsioonivõrgu lõppseadmete ning nende nõuetekohasuse vastastikuse tunnustamise kohta (R&TTE direktiiv) (3) peavad valmistajad tagama lähitoimeseadmete raadiosagedusspektri tõhusa kasutamise, et vältida kahjulikke häireid muudele lähitoimeseadmetele.
(3)

Komisjon sai tabelis 1 loetletud isikutelt vajaliku teabe, et kindlaks teha nende taotluste rahuldamise võimalikkus. Esitatud teave vaadati läbi ja vajaduse korral kontrolliti seda asjaomaste isikute valdustes. Selle teabe põhjal leidis komisjon, et tabelis 1 loetletud isikute taotlused on vastuvõetavad vastavalt erandimääruse artikli 4 lõikele 1. Tabel 1 Nimi Aadress Riik TARICi lisakood ARKUS & ROMET Group Sp. z o.o. Podgrodzie 32 C, 39-200 Dębica Poola A565 ARKUS Sp. z o.o. Podgrodzie 32 C, 39-200 Dębica Poola A565 Athletic Manufacturing Sp. z.o.o. ul. Drawska 21, 02-202 Warsaw Poola A568 Avantisbike – Fabrico de bicicletas S.A. Zona Industrial de Oiã (Sul), Lt. B17, 3770-059 Oiã Portugal A726 BELVE s.r.o. Palkovičova, 5, 915 01 Nové Mesto nad Váhom Slovaki Vabariik A535 Bike Mate s.r.o. Dlhá 248/43, 905 01 Senica Slovaki Vabariik A589 Cannondale Europe BV Hanzepoort 27, 7575 DB Oldenzaal Madalmaad A686 CSEKE Trade Kft Központi út 21-47., 1211 Budapest Ungari A685 C-TRADING s.r.o. V. Palkovicha 19, 946 03 Kolárovo Slovaki Vabariik A662 Decathlon Sp. z o. o. ul. Malborska 53, 03-286 Warsaw Poola A696 Eurobike Kft Zengö utca 58, 7693 Pécs-Hird Ungari A624 Fabryka Rowerów Romet-Jastrowie Sp. z o.o. ul. Narutowicza 14, 64-915 Jastrowie Poola A564 Firma Wielobranżowa “Mexller” – Artur Nowak ul. Romera 4/20, 42-200 Częstochowa Poola A697 Koliken Kft Széchenyi u. 103, 6400 Kiskunhalas Ungari A616 Koninklijke Gazelle BV Wilhelminaweg 8, 6951BP Dieren Madalmaad 8609 Kynast Bike GmbH Artlandstraße 55, 49610 Quakenbrück Saksamaa A692 Manufacture de Cycles du Comminges (M.C.C.) Z.I. Ouest, 31800 Saint-Gaudens Prantsusmaa A690 Maxbike Ltd Svatoplukova 2771, 700 30 Ostrava-Vitkovice Tšehhi Vabariik A664 Muller Sport Bohemia s.r.o. Okružní 110, Hlincova Hora, 373 -71 Rudolfov Tšehhi Vabariik A605 OLPRAN Spol. s.r.o. Libušina, 101, 772-11 Olomouc Tšehhi Vabariik A546 PFIFF Vertriebs GmbH Wilhelmstraße 49, 49610 Quakenbrück Saksamaa A668 TIESSE s.n.c. di Tosato Virginio & C. Via Meucci 12, 35030 Caselle di Selvazzano Dentro (PD) Itaalia A724 Tolin Przedsiebiorstwo Prywatne Jerzy Topolski Łeg Witoszyn, 87-811 Fabianki Poola A586 Victus International Trading S.A. ul. Naramowicka 150, 61-619 Poznań Poola A588 Vizija Sport d.o.o. Tržaška cesta 87 b, 1370 Logatec Sloveenia A630
(169)

BdB ja Saksamaa seni kokkulangevate argumentidega puuduliku likviidsuse kohta võib nõustuda, sest “tavaline” kapitalisüst loob pangas nii likviidsust kui omavahendite baasi, mis on järelevalveõiguse kohaselt vajalik äritegevuse laiendamiseks. Nagu selgitatud, peab pank selleks, et kapitali täielikult kasutada, s.t selleks, et laiendada 100 %- lise riskiga kaalutud varasid 12,5-kordselt (100 jagatud kapitali adekvaatsuse määraga 8 %), peab pank ennast 11,5 korda rahaturgudel refinantseerima. Lihtsamalt öeldes, on kasumi ja omakapitali suhe väljendatav kapitalilt 12,5 korda saadud ja 11,5 korda makstud intresside vahena, millest on lahutatud panga muud kulud (nt halduskulud) (38). Vaadeldav hääleõiguseta osalus ei suurendanud esialgu HLB likviidsust. HLB pidi seepärast kandma täiendavat finantseerimiskulu kapitali ulatuses – eeldusel, et HLB kaasas finantsturgudelt vajalikke vahendeid-, mis on vajalik, et täiendava omakapitali kaudu täielikult ära kasutada avanevaid ärilisi võimalusi. Nimetatud lisakulude tõttu tuleb mõistlikku tasu vastavalt vähendada. Turumajanduslikult tegutsev investor ei või oodata samasugust tasu nagu likviidse rahasüsti tegemisel.
(149)

Mis puudutab mõlemaid omakapitali instrumente, mis Saksamaa koostatud võrdluses järgmiste viitsuurustena keskset rolli mängivad, nimelt tähtajatud eelisaktsiad ja osalusväärtpaberid, tuleb esile tuua mõningaid spetsiifilisi punkte. Tähtajatud eelisaktsiad kuuluvad osades riikides esimese taseme omavahendite hulka, aga Saksamaal ei tunnustata neid endiselt sellistena. Osalusväärtpaberid kuuluvad ainult täiendavate omavahendite hulka, samas kui IB kapitalil on esimese taseme omavahendite omadused. Seega on IB kapital LSH-le palju kasulikum, kuna ta saab endale sellega muretseda täiendavaid omavahendeid (nagu nt osalusväärtpaberid) kuni sama suuruseni, et nii omavahendite baasi laiendada. Samuti viidaks, juhul kui kahjumiaastatele jälle kasumiaastad järgneksid, esmalt osalusväärtpaberid ja alles siis IB kapital jälle nimiväärtuseni. Lisaks sellele on IB kapital LSH käsutuses ilma mingi ajalise piiranguta, samas kui osalusväärtpaberid antakse tavaliselt kümneks aastaks. Lisaks tuleb uuesti viidata sellele, et kapitalieraldise tohutu maht ei ole tüüpiline ja järjekorda kahjumite korral peab nägema sellega seoses. Kuna IB vara osakaal on suhteliselt suur, võetakse see suurte kahjumite korral suhteliselt kiiresti kasutusele.
(47)

Eelnevate põhjenduste alusel jõuab komisjon järeldusele, et see osa abist, mis katab projekti tegeliku kahjumi, mille on projektijärgselt välja arvutanud sõltumatu raamatupidaja ja mis on maksimaalselt 2,98 miljonit eurot (meede 1) pluss asjakohane garantiitoetus (meede 3), on artikli 87 lõike 3 punkti c alusel ühisturuga kokkusobivad. Sõltumatu raamatupidaja poolt projektijärgselt väljaarvutatud projekti tegelikku kahjumit ületav abi osa ei ole artikli 87 lõike 3 punkti c või ühegi teise erandi alusel ühisturuga kokkusobiv. Seetõttu on see abi ühisturuga kokkusobimatu,
(5)

Kevadel 2004 jõudis komisjonini teave, et kohalik omavalitsus kavatses kokkuleppe AZ ja AZ Vastgoediga uuesti läbi rääkida. Seetõttu küsis komisjon Madalmaade ametiasutustelt lisateavet 3. juuni 2004. aasta kirjaga, millele ametiasutused vastasid 5. juulil 2004. Vastuses teatasid ametiasutused, et kohalik omavalitsus, AZ ja AZ Vastgoed tõepoolest kaalusid uue kokkuleppe sõlmimist. Ametiasutused kordasid, et Amsterdami apellatsioonikohtu peatamiskorralduse tõttu ei saanud kokkulepet rakendada (3). Ametiasutused andsid lisateavet 5. novembri 2004. aasta kirjaga, milles nad kinnitasid, et on poolte vahel on sõlmitud uus kokkulepe ning eelmine kokkulepe on tühistatud.
(169)

Teisalt kerkis Helaba tuumkapitali vaikivatest seltsingutest pärit osa tänu Hesseni liidumaa vaikiva seltsingu panusele, isegi kui seda käsitatakse mitme vaikiva seltsingu panuse jadana, umbes [...] % tasemele. Saksamaa sõnul on see oluliselt kõrgem, kui erapankade hübriidsete tuumkapitali instrumentide puhul tavaliselt kombeks (39). Komisjon leiab, et mida kõrgem on hübriidse tuumkapitali osakaal, seda kõrgem on tavaliselt erainvestori nõutav tasu, kuna panga raskustessesattumisel esitataks suurema tõenäosusega pigem vaikivate seltsingute panuste kui aktsiakapitaliga seotud nõudeid. Saksamaa vaidleb sellele vastu, väites, et vaikivate seltsingute panuste riskikategooria on tavaliselt ühesugune ja et hiljem omandatud vaikivate seltsingute panused ei kuulu eeliskategooriasse. Hoolimata vaikivate seltsingute panuste omavahelisest vastutuslikust seosest näeb komisjon ühtlasi suuremat riski asjaolus, et tuumkapitalist suurema osa moodustavate vaikivate seltsingute panuste puhul põhinevad panga riskivarade rohkem vaikivate seltsingute panustel ja seega väheneb tuumkapitali mõju puhvrina, mille tagajärjeks on nende kasutamise suurem tõenäosus kahjumi puhul ja aeglasem täiendamine tasuvuse paranemisel. Samuti märgib Saksamaa, et turuandmetest ei saa järeldada, et investorid kes teevad panuseid vaikivate seltsingutena ettevõtetesse, mille vaikivate seltsingute panuste osakaal on juba niigi kõrge, nõuavad ka kõrgemat riskipreemiat. Komisjon võtab selle punkti teadmiseks ja leiab, et niisuguste lisatasude metoodiliselt usaldusväärset kvantifitseerimist ei ole käesoleva otsuse kohaldamisel mõttekas läbi viia. Sellegipoolest näeb komisjon seda kui tõendit, et turumajanduslik investor vähemalt ei oleks aktsepteerinud turu hinnavahemiku alumises osas olevat tasu.
(145)

Saksamaa juhib tähelepanu sellele, et vastavalt Baieri ja Bavarian Sparkassenverband'i vahel 15. detsembril 1994. aastal sõlmitud lepingu 2. jaole oli Sparkassenverband teise osanikuna kohustatud kandma pool igasugusest BayernLB kahjust juhul, kui sihtotstarbeline reserv ammendatakse või seda kasutavad kahjude katmiseks BayernLB võlausaldajad. Samas ei kõrvaldanud see riski, et vähemalt osa sihtotstarbelisest reservist kaotatakse maksejõuetuse või likvideerimise korral, kuna see tähendas seda, et reservi oleks taastäiendatud vaid proportsionaalselt. Osanikevaheline kokkulepe ei vähendanud ka BayernLB kapitali kasutusvõimalusi, seetõttu ei saa see asjaolu vähendada BayernLB poolt maksmisele kuuluvat tasu. Oli mõeldamatu, et BayernLB ei oleks midagi maksnud, kui Baieri Sparkassenverband oleks end näiteks kohustanud Baieri ees kandma kogu kahju. Kõige enam oleks kokkulepe viinud välja selleni, et liidumaa oleks kompenseerinud Sparkassenverband'ile nimetatud täiendava riski võtmise eest pangasiseselt. Samas niisugust kokkulepet ei sõlmitud ning asjaolu on käesoleva menetluse seisukohalt ebaoluline.